సంజీవ్ ఝా

సంజీవ్ ఝా ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు బురారి శాసనసభ నియోజకవర్గం నుండి నాలుగుసార్లు ఎమ్మెల్యేగా ఎన్నికయ్యాడు.
రాజకీయ జీవితం
సంజీవ్ ఝా 2012లో ఆమ్ ఆద్మీ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2013 ఢిల్లీ శాసనసభ ఎన్నికలలో బురారి శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి శ్రీ కృష్ణ త్యాగిపై 10,351 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.2013 Election Commission of India  ఆయన 2015 ఢిల్లీ శాసనసభ ఎన్నికలలో ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి గోపాల్ ఝాపై 67,950 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

సంజీవ్ ఝాను ఆమ్ ఆద్మీ పార్టీ బీహార్, జార్ఖండ్ రాష్ట్ర ప్రతినిధి & ప్రభారిగా నియమితుడై 2016లో ఢిల్లీ ప్రభుత్వ పార్లమెంటరీ రవాణా కార్యదర్శిగా నియమితుడయ్యాడు. ఆయన 2018 నుండి జనవరి 2020 వరకు శాసనసభలో పార్టీ జనరల్ సెక్రటరీగా, ఢిల్లీ శాసనసభ ద్వారా జిల్లా అభివృద్ధి కమిటీ (సెంట్రల్ డిస్ట్రిక్ట్), పబ్లిక్ అకౌంట్ కమిటీ, విద్యపై స్టాండింగ్ కమిటీ ఛైర్మన్‌గా, రాష్ట్ర రవాణా అథారిటీ సభ్యుడిగా, ఉత్తర ఢిల్లీ మున్సిపల్ కార్పొరేషన్‌ సభ్యుడిగా పని చేశాడు.

సంజీవ్ ఝా 2020 ఢిల్లీ శాసనసభ ఎన్నికలలో బురారి శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి జేడీయూ అభ్యర్థి శైలేంద్ర కుమార్‌పై 88,158 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికయ్యాడు. ఆయన 2025 ఢిల్లీ శాసనసభ ఎన్నికలలో ఆప్ అభ్యర్థిగా పోటీ చేసి తన సమీప ప్రత్యర్థి జేడీయూ అభ్యర్థి శైలేంద్ర కుమార్‌పై 20,601 ఓట్ల మెజారిటీతో గెలిచి నాల్గొవసారి ఎమ్మెల్యేగా ఎన్నికయ్యాడు. 
 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:2020 ఢిల్లీ శాసనసభ్యులు
వర్గం:2025 ఢిల్లీ శాసనసభ్యులు
వర్గం:ఆమ్ ఆద్మీ పార్టీ రాజకీయ నాయకులు